
Αριθ. 8266 (1) 

Ειδικός Κανονισμός Οικονομικής Διαχειρίσεως Εθνικής 
Σχολής Δικαστών. 

Ο ΥΠΟΥΡΓΌΣ ΔΙΚΑΙΟΣΥΝΗΣ 

Έχοντας υπόψη: 

Ι.Τις διατάξεις του άρθρου 1 παρ. 2δ και 7α του ν. 
2236/1994 «Εθνική Σχολή Δικαστών». 

2. Το άρθρο 29 Α του ν. 1558/1985 όπως προσετέθη με 
το άρθρο 27 του ν. 2081/1992. 

3. Το γεγονός ότι από τις διατάξεις αυτές της απόφασης 
δεν προκαλεΐται δαπάνη σε βάρος του κρατικού προϋπο¬ 
λογισμού. 

4. Τον κατπρτισθόντα από τον Γεν. Διευθυντή της Εθνι¬ 
κής Σχολής Δικαστών Ειδικό Κανονισμό Οικονομικής Δια- 
χειρίσεως, αποφασίζουμε: 

Εγκρίνουμε τον καταρτιυθέντα από το Γεν. Διευθυντή 
της Εθνικής Σχολής Δικαστών Ειδικό Κανονισμό Διαχειρί- 
σεως που έχει ως ακολούθως: 

Ειδικός Κανονισμός Οικονομικής Διαχειρίσεως 
Εθνικής Σχολής Δικαστών 

Διαχείριση της περιουσίας της Σχολής 

1. Η διοίκηση και διαχείριση της περιουσίας της Εθνικής 
Σχολής Δικαστών ενεργείται από το Γ ενικό Διευθυντή της 
Σχολής ο οποίος αποφασίζει για κάθε πράξη διαχειρίσεως 
της περιουσίας αυτής. 

Έσοδα της Σχολής 

2. Για τα έσοδα του Προϋπολογισμού της Σχολής εφαρ¬ 
μόζονται οι περί λογιστικού των ν.π.δ.δ. διατάξεις. Οι ει¬ 


σπράξεις των εσόδων ενεργοΰνται από την Ιδια τράπεζα 
στην οποία έχουν ανατεθεί και οι πληρωμές δαπανών. Γ ία 
κάθε είσπραξη εκδίδεται γραμμάτιο εισπράξεως με βάση 
τις έγγραφες αναγγελίες της τράπεζας αυτής. Οι εισπρά¬ 
ξεις αυτές της Σχολής καταχωρίζονται ως έσοδό της στα 
οικεία βιβλία. 

Δαπάνες Σχολής 

3. Η Σχολή διαθέτει τους πόρους και την περιουσία της 
για την πραγματοποίηση του εκπαιδευτικού και επιμορ¬ 
φωτικού της έργου εν γένει και ενδεικτικώς: 

(α) Για την καταβολή αποδοχών, υπερωριών, εξόδων κι- 
νήσεως και λοιπών αποζημιώσεων εν γένει στα όργανα της 
Σχολής, στο προσωπικό γενικά εκπαιδεύοεως, εισαγωγι¬ 
κού διαγωνισμού και εξετάσεων, στους διδάσκοντες και 
διδασκόμενους, εξεταστές, επιτηρητές καθώς και στο 
υπαλληλικό, τεχνικό ή υπηρετικό γενικό προσωπικό. 

(β) Για την πληρωμή ενοικίων ακινήτων ή κινητών, που 
έχουν μισθωθε ί από τη Σχολή με κοινή ή με χρηματοδοτική 
μίσθωση. 

{γ) Για την αντιμετώπιση δαπανών λειτουργίας γρα¬ 
φείων, διεξαγωγή εξετάσεων, εκπαιδεύοεως ή επιμορ- 
φώσεως (προμήθεια γραφικής ύλης, φωτισμό, θέρμανση, 
τηλεφωνικά, ταχυδρομικά και τηλεγραφικά έξοδα, προμή¬ 
θεια υλικού καθημερινής χρήσεως και αναλώσεως, μετα¬ 
φορικά κλπ). 

(δ) Γ η αγορά κτιρίων ή γηπέδων, για την ανέγερση κτι¬ 
ρίων ή επέκταση υφιστάμενων κτιριακών εγκαταστάσεων 
της Σχολής και εξυπηρέτηση συναφών δανείων, καθώς 
και για επισκευές και συντήρηση κτιρίων, εγκαταστάσεων, 
επίπλων, μηχανημάτων, οργάνων και σκευών. 

(ε) Για προμήθεια επίπλων, σκευών και εποπτικών μέ¬ 
σων διδασκαλίας, βιβλίων και περιοδικών. 

(στ) Γ ια την εγκατάσταση, οργάνωση και λειτουργία ερ¬ 
γαστηρίων, φροντιστηρίων, εφαρμογών θεωρητικών μα¬ 
θημάτων και πρακτικής ασκήσεως εντός ή εκτός της Σχο¬ 
λής. 

(ζ) Για την εγκατάσταση και λειτουργία λέσχης σπουδα¬ 
στών, βιβλιοθήκης και αναγνωστηρίου. 

η) Για δαπάνες μετάκλησης, φιλοξενίας και αμοιβής εν 
γένει καθηγητών και άλλων διδασκόντων ή εκπαιδευτών 
από την ημεδαπή ή αλλοδαπή. 

(θ) Γ ια δαπάνες διαλέξεων, δεξιώσεων, εορτών, εκδρο¬ 
μών και επισκέψεων. 

(ι) Γ ια συμμετοχή σε επιστημονικά και εκπαιδευτικά συ- 

νέδρια και αποστολές. 

(ια) Γία έκδοση δημοσιευμάτων Στολής, ιδίως επετηρί¬ 
δων, βιβλίων, περιοδικών. 

{ιβ) Για δημοσίευση σε περιοδικά ή εφημερίδες δημο¬ 
σιεύσεων ή ανακοινώσεων της Σχολής. 

(ιγ) Για δαπάνες διεξαγωγής, νομικών και δικαστικών 
υποθέσεων, 

(ιδ) Γ ια δαπάνες καθαρισμού και φύλαξης της Σχολής 
και των εγκαταστάσεών της καθώς και για έξοδα εν γένει 
επιμελητών, καθαριστών και τεχνικών της Σχολής. 

(ιε) Για βραβεία, υποτροφίες και βοηθήματα σε σπουδα¬ 
στές. 

(ιστ) Γ ία δαπάνες αοφαλίσεως κτιρίων, επίπλων έργων ή 
βιβλίων αξίας. 

(ιζ) Γ ια εισφορές υπέρ Ασφαλιστικών Οργανισμών. 

(ιη) Για δαπάνες μετακίνησης και υγειονομικής περί¬ 
θαλψης των σπουδαστών και, (ιθ) Για κάθε δαπάνη ανα¬ 
γκαία, για την ενγένει οργάνωση και λειτουργία της Σχο¬ 
λής. 

Αναγνώριση της Δαπάνης (έγκριση) 

4. Πριν από κάθε δαπάνη της Σχολής απαιτείται η 
έγκρισή της από το Γενικό Διευθυντή. Η έγκριση παρέχε¬ 
ται με ιδιαίτερο έγγραφο συντασσόμενο από την Οικονο¬ 
μική Υπηρεσία σε δύο αντίτυπα, στο οποίο αναγράφο¬ 
νται: 

(α) Οι διατάξεις νόμων ή διοικητικών πράξεων στις 
οποίες στηρίζεται η δαπάνη. 

(β) Το είδος και η αιτία της δαπάνης. 

(γ) Το οικονομικό έτος. 

(δ) Η προκαλούμενη επιβάρυνση του προϋπολογισμού, 
(ε) Ο τίτλος και ο αριθμός του οικείου φορέα. 

(στ) Ο αριθμός εξόδου. 

Επί του εγγράφου βεβαιούται από τον Προϊστάμενο της 
οικονομικής υπηρεσίας, βάσει των στοιχείων που τηρού¬ 
νται σ’ αυτήν, ότι υφίσταται πίστωση και δεν γίνεται υπέρ¬ 
βασή της. 

5.1. Μετά από την έγκριση της δαπάνης από το Γενικό 
Διευθυντή, η οικονομική υπηρεσία της Σχολής καταχωρί¬ 
ζει το ποσό της δαπάνης στο οικείο βιβλίο και ακολούθως 
ενεργεί τις νόμιμες ενέργειες για την εκτέλεση της δαπά¬ 
νης. 

2. Προκειμένου για υποχρεώσεις, των οποίων η πλη¬ 
ρωμή ενεργείται τμηματικώς με έκδοση περισσότερων 
χρηματικών ενταλμάτων <ΧΕ), το πρώτο εκδιδόμενο ΧΕ 
καταχωρίζεται στο οικείο βιβλίο έναντι της υποχρεώσεως 
που αναλήφθηκε, το δε υπόλοιπο καταχωρίζεται στην οι¬ 
κεία στήλη του βιβλίου, και σημειώνεται συγχρόνως στην 
αντίστοιχη στήλη η χρονολογία καταχωρίσεώς του, σε συ- 
σχέτιση πάντοτε προς την υποχρέωση που αρχικώς ανα¬ 
λήφθηκε. 

Κατά τον Ιδιο τρόπο καταχωρίζονται και τα εκδιδόμενα 
στη συνέχεια ΧΕ, οπότε το τυχόν αδιάθετο υπόλοιπο της 
υποχρεώσεως που αναλήφθηκε ανατρέπεται οριστικώς. 

3. Αναληφθείσα υποχρέωση δαπάνης ανατρέπεται εν 
άλω ή εν μέρει με ερυθρά γραμμή, ύστερα από πρόταση 
του διατάκτη προς την οικονομική υπηρεσία για τη δια- 
γραφή. 

4. Οι εγκρίσεις δαπανών, που βαρύνουν είτε εξ ολοκλή¬ 
ρου είτε τμηματικώς τα επόμενα οικονομικά έτη, φυλάσ¬ 
σονται από την οικονομική υπηρεσία της Σχολής έως την 
ολοσχερή εξόφλησή τους, σε ιδιαίτερο φάκελο, και, με 


την έναρξη κάθε οικονομικού έτους, καταχωρίζονται κατά 
το ποσό που αντιστοιχεί στο νέο έτος στο οικείο βιβλίο, 
κατ’ απόλυτη προτεραιότητα. 

6. Η οικονομική υπηρεσία της Σχολής παρακολουθεί 
την εξέλιξη των αναλαμβανόμενων υποχρεώσεων και πα¬ 
ρέχει σε κάθε στιγμή πληροφορίες μετά από αίτηση των 
ενδιαφερόμενον υπηρεσιών της Σχολής. 

7. Οι καταρτιζόμενες συμβάσεις για λογαριασμό της 
Σχολής περιλαμβάνουν απαραιτήτως τον αριθμό και τη 
χρονολογία της αποφάσεως του αρμόδιου οργάνου της 
Σχολής, του εγκρίνοντος τη δαπάνη καθώς και τον αριθμό 
καταχωρίσεως στο οικείο βιβλίο των αναλαμβανόμενων 
υποχρεώσεων. 

8.1. Οι παγίως καθοριζόμενες δαπάνες προς κάλυψη 
λειτουργικών αναγκών (γραφικής ύλης, φωτισμού, θερ- 
μάνσεως, καθαριότητας κλπ) αναλαμβάνονται για ολό¬ 
κληρο το ετήσιο ποσό, βάσει των οικείων πράξεων καθορι¬ 
σμού τους, επί των οποίων προ της υπογραφής τους η οι¬ 
κονομική υπηρεσία βεβαιώνει την ύπαρξη της απαιτούμε- 
νης πιστώσεως. 

2. Οι δαπάνες ενοικίων ακινήτων, χρησιμοποιούμενων 
από τη Σχολή, αναλαμβάνονται για το ετήσιο ποσό ή για το 
μέρος που αντιστοιχεί στη χρήση. 

Διαδικασία Εκκαθαρίσεως και Εντολής Εξόδων Σχολής. 

9.1. Η εκκαθάριση των εξόδων της Σχολής, ήτοι ο προσ¬ 
διορισμός των δικαιωμάτων των πιστωτών της, ενεργείται 
από την οικονομική υπηρεσία με τη συγκέντρωση δικαιο- 
λογητικών στοιχείων, θεωρημένων από τον προϊστάμενό 
της. 

2. Τα δικαιώματα των πιστωτών της Σχολής προσδιορί¬ 
ζονται με πράξη που συντάσσεται επί της συνοδέύουσας 
τα οικεία δικαιολογητικά αναλυτικής καταστάσεως, που 
εμφαίνει ολογράφως και αριθμητικώς το εκκαθαριζόμενο 
χρηματικό ποσό. 

Η πράξη αυτή μονογράφεται από τα αρμόδια υπηρε¬ 
σιακά όργανα, τα συμπράττοντα στον έλεγχο των δικαιο- 
λογητικών, υπογράφεται δε από τον προϊστάμενο υπηρε¬ 
σίας που εκκαθαρίζει τη δαπάνη. 

3. Η ευθύνη της πληρότητας και ορθότητας των δικαιο- 
λογητικών κάθε εκκαθαριζόμενης δαπάνης βαρύνει κυ¬ 
ρίως τον ενεργήσαντα τον έλεγχο υπάλληλο και τον προϊ¬ 
στάμενο του οικείου γραφείου της υπηρεσίας που εκκα¬ 
θαρίζει τη δαπάνη. 

4. Επί ενιαίας εκκαθαρίσεως περισσότερων απαιτή¬ 
σεων, ενός ή περισσότερων δικαιούχων επισυνάπτεται 
στα δικαιολογητικά και συγκεντρωτική κατάσταση των 
αναλυτικών καταστάσεων των επί μέρους ποσών. Επί της 
καταστάσεως αυτής συντάσσονται οι προβλεπόμενες από 
τις άνω παραγράφους πράξεις θεωρήσεως και εκκαθαρί¬ 
σεως της δαπάνης. 

Δικαιολογητικά δαπανών 

10.1. Στα δικαιολογητικά των δαπανών δεν συγχωρείται 
η ύπαρξη ξεσμάτων ή αλλοιώσεων. Σε περίπτωση διορθώ- 
σεως επί της πράξεως εκκαθαρίσεως της δαπάνης οι 
διορθωτέοι αριθμοί ή διορθωτέες λέξεις διαγράφονται με 
μια μόνη ερυθρά γραμμή, η δε αναγραφή του ορθού γίνε¬ 
ται ή δια παραπομπής ή και δια παρεγγραφής. Οι διορθώ¬ 
σεις αυτές μονογράφονται από τον υπάλληλο που εκκα¬ 
θαρίζει τη δαπάνη. 

2. Οταν κατά την άσκηση ελέγχου διαπιστώνονται από 

την Οικονομική Υπηρεσία ελλείψεις ή ατέλειες των δι- 
καιολογητικών επαναφέρονται αυτά προς συμπλήρωση 
οτις αρμόδιες υπηρεσίες της Σχολής. 

3. Σε περίπτωση εκδηλώσεως ασυμφωνίας μεταξύ της 
αρμόδιας υπηρεσίας και της οικονομικής υπηρεσίας, αυτή 
επιλύεται από το Γεν. Διευθυντή. 

Διατάκτης 

11. Διατάκτης των δαπανών της Σχολής είναι ο Γενικός 
Διευθυντής και σε περίπτωση ελλείψεως απουσίας ή κω- 
λύματός του ο Διευθυντής των Σπουδών της Σχολής. 

Χρηματικά εντάλματα 

12.1. Οι εκκαθαριζόμενες δαπάνες της Σχολής πληρώ¬ 
νονται, βάσει ΧΕ εκδιδόμενων από την οικονομική υπηρε¬ 
σία της Σχολής εις βάρος της οικείας πιστώσεως του 
προϋπολογισμού και εντός πάντοτε των προβλέψεων αυ¬ 
τού από τον ειδικό λογαριασμό της «Εθνικής Σχολής Δικα¬ 
στών» σε τράπεζα. 

2. Στα εν λόγω χρηματικά εντάλματα αναγράφονται: α)ο 
αύξων αριθμός του εντάλματος και ο σχετικός αριθμός 
πρωτοκόλλου του συνοδεύοντος τα δικαιολογητικά εγ¬ 
γράφου, β) το οικονομικό έτος, γ) ο κωδικός αριθμός του 
εξόδου στον οποίο καταλογίζεται η δαπάνη, δ) ο τίτλος 
της Σχολής, ε) ο αύξων αριθμός της αναλαμβανόμενης 
υποχρεώσεως, στ) ο αριθμός και η χρονολογία της περί 
εκτελέσεως της δαπάνης αποφάσεως του Γεν. Διευθυντή 
της Σχολής ή του αναπληρωτή του, ζ) το πληρωτέο ποσό 
ολογράφως και αριθμητικώς, η) το ονοματεπώνυμο του δι¬ 
καιούχου και κάθε άλλο στοιχείο προσδιοριστικό της ταυ¬ 
τότητάς του, προκειμένου δε περί νομικού προσώπου, ο 
ακριβής τίτλος και η έδρα του, θ) ο πιστωτικός οργανισμός 
ή η Τράπεζα που θα ενεργήσει την πληρωμή, ι) ο τόπος και 
ο χρόνος εκδόσεως, κ) οι υπογραφές των, κατά τις κείμε¬ 
νες κάθε φορά διατάξεις, αρμόδιων προσώπων. 

3. Στα χρηματικά αυτά εντάλματα παρατίθεται ανάλυση 
στην οποία αναγράφεται το πληρωτέο στο δικαιούχο ποσό 
και οι τυχόν υπέρ του δημοσίου και τρίτων κρατήσεις. 

4. Στα χρηματικά εντάλματα προπληρωμής, εκτός από 
τα ανωτέρω στοιχεία αναγράφεται και η προθεσμία απο- 
δόσεως λογαριασμού. 

5. Στα τιμολόγια ή αποδείξεις των πιστωτών της Σχολής 
επί των οποίων στηρίζεται η έκδοση του χρηματικού 
εντάλματος, σημειώνεται με ειδική σφραγίδα ο αριθμός 
του. 

13.1. Τα ΧΕ συντάσσονται εις τριπλούν επί εντύπων 
που αποκόπτονται από στελέχη. Από αυτά το πρώτο είναι 
πρωτότυπο, το δεύτερο αντίγραφο και το τρίτο στέλεχος 
του εντάλματος. Στο αντίγραφο και το στέλεχος του ΧΕ 
υπό την ένδειξη «συνημμένα» σημειώνονται περιληπτικώς 
τα δικαιολογητικά που στηρίζουν την έκδοσή του. Προς 
διάκριση των αντιγράφων και των στελεχών από τα πρωτό¬ 
τυπα και μεταξύ τους, αναγράφονται επ' αυτών με κεφα¬ 
λαία γράμματα, οι ενδείξεις ΑΝΤΙΓΡΑΦΟ ή ΣΤΕΛΕΧΟΣ. 

2. Η συμπλήρωση του πρωτότυπου ΧΕ ενεργείταΐ έτσι 
ώστε να εξασφαλίζεται ανεξίτηλη γραφή. Το αντίγραφο 
και το στέλεχος συμπληρώνεται αποτυπωματικώς είτε με 
τη χρησιμοποίηση αποτυπωτικού χάρτη (καρπόν) είτε με 
τη χρησιμοποίηση εντύπων που φέρουν στην οπίσθια σε¬ 
λίδα του πρωτοτύπου και του αντιγράφου απστυπωτική 
μελάνη, κατά τέτοιο τρόπο, ώστε και στις δύο περιπτώσεις 
η συμπλήρωση να αποτυπώνεται αντιστρόφως και στο όπι¬ 


σθεν μέρος του πρωτοτύπου του εντάλματος. 

Ταχρηματικά εντάλματα δεν επιτρέπεται να φέρουν ξέ- 
σματα, προσθήκες, αλλοιώσεις, διαγραφές και παρεγγρα- 
Φές. 

14.1. Επί κοινών και ομοειδών απαιτήσεων περισσότε¬ 
ρων δικαιούχων επιτρέπεται η έκδοση ενός μόνο χρηματι¬ 
κού εντάλματος. 

Στην περίπτωση αυτή στο πρωτότυπο του εντάλματος 
και στο αντίγραφά του επισυνάπτεται ονομαστική κατά¬ 
σταση των δικαιούχων, που περιλαμβάνει σε ιδιαίτερες 
στήλες όλα τα προοδιορισπκά της ταυτότητας καθενάς δι¬ 
καιούχου, την αιτία της πληρωμής το ποσό της απαιτή- 
σεως καθενάς, τις τυχόν αναλογούσες σ’ αυτούς κρατή¬ 
σεις υπέρ του δημοσίου και τρίτων, το μετά την αφαίρεση 
των κρατήσεων απομένον ποσό και τα αθροίσματα των 
ποσών κάθε στήλης. 

Επί της καταστάοεως αυτής συντάσσεται η πράξη εκκα- 
θαρίσεως. 

2. Επιτρέπεται η έκδοση ΧΕ βάσει δικαιολογητικών συ¬ 
νημμένων σε άλλο ΧΕ. Στην περίπτωση αυτή επί του αντι¬ 
γράφου και του στελέχους αυτού γίνεται σημείωση παρα¬ 
πομπής στο ΧΕ στο οποίο έχουν επισυναφθεί τα δικαιολο- 
γητικά. 

15.1. Τα ΧΕ μονογράφονται και απά τα αρμόδια υπηρε¬ 
σιακά όργανα που συμπράττουν στον έλεγχο των δικαιο- 
λο γητικών και υπογράφονται από τον Προϊστάμενο της οι¬ 
κονομικής υπηρεσίας της Σχολής και το Γ εν. Διευθυντή ή 
τον αναπληρωτή τους αντιστοίχως. 

Στη συνέχεια τα πρωτότυπα των ΧΕ με τα αντίγραφά 
τους και τα δικαιολογητικά που τα στηρίζουν αποστέλλο- 
νται με κατάσταση που συντάσσεται εις διπλούν, στο αρ¬ 
μόδιο για τον προληπτικά έλεγχο, όργανο του Ελεγκτικού 
Συνεδρίου (ΕΣ). 

Τα πρωτότυπα των ΧΕ μετά από τη θεώρηση απά το άνω 
όργανο του ΕΣ επαναφέρονται με μια από τις καταστάσεις 
στην οικονομική υπηρεσία της Σχολής. 

2. Τα επιστρεφόμενα από το ΕΣ αθεώρητα ΧΕ διαγρά¬ 
φονται από την κατάσταση της προηγούμενης παραγρά¬ 
φου δΓ ερυθρός γραμμής, η δε επαναφορά τους ενεργεί- 
ται με ομοιάριθμη κατάσταση που φέρει παραπλεύρως 
του αριθμού την ένδειξη «δις» ή «τρις», αναλόγως του 
αριθμού της επαναφοράς. 

3. ΤαΧΕ, μετά από τη θεώρησή τους από το αρμόδιο όρ¬ 
γανο του ΕΣ εξοφλούνται από την ασκούσα την ταμιακή 
διαχείριση της Σχολής τράπεζα. Όλες οι πληρωμές της 
Σχολής ενεργούνται με επιταγές που εκδίδονται απ’ αυτήν 
βάσει των ως άνω ΧΕ και επί της Τράπεζας αυτής. Οι επι¬ 
ταγές εκδίδονται εις διαταγήν του δικαιούχου του ΧΕ ή εις 
διαταγήν τράπεζας ή πιστωτικού οργανισμού. Επιτρέπεται 
επίσης η πληρωμή των οφειλών της Σχολής και με εντολή 
μεταφοράς με τη μεσολάβηση της Τ ράπεζας που ασκεί 
την ταμιακή διαχείριση της Σχολής, σε πίστωση λογαρια¬ 
σμών των δικαιούχων, που τηρούνται σε πιστωτικό ίδρυμα 
ή τράπεζα. 

4. Πληρωμές για δαπάνες σταθερών αποδοχών των 
υπαλλήλων της Σχολής, μπορεί να ενεργούνται με μια, 
κατ’ είδος δαπάνης, επιταγή εις διαταγήν υπαλλήλου της 
Σχολής, οριζόμενου με απόφαση του Γ εν. Δ/ντή, προς κα¬ 
ταβολή των σχετικών ποσών στους δικαιούχους. 

5. Για την εξόφληση τίτλων πληρωμής στους μη δυνά- 
μενους να υπογράψουν εφαρμόζονται οι κατά το Δημόσιο 
Λογιστικό ισχύουσες διατάξεις. 

6. Για τα Χρηματικά Εντάλματα Πληρωμής, που παραμέ¬ 
νουν ανεξόφλητα εν' άλω ή ενμέρει, εφαρμόζονται αναλό- 
γως οι ισχύουσες διατάξεις του λογιστικού για τα ν.π.δ.δ. 

7. Η παράδοση των ΧΕ στο αρμόδιο για τον προληπτικό 
έλεγχο όργανο του ΕΣ ενεργείται πάντοτε με απόδειξη. 
Απαγορεύεται η παραδόσή τους στους δικαιούχους ή σε 
άλλα ξένα προς την υπηρεσία της Σχολής πρόσωπα. 

β. Η ακύρωση των μη εξοφλημένων ΧΕ ενεργείται με 
πράξη του Γεν. Δ/ντή της Σχολής επί του πρωτοτύπου του 
ΧΕ και καταχωρίζεται δι ερυθρός γραφής στα οικεία βι¬ 
βλία. Το ΧΕ που ακυρώθηκε εφ’ όσον έχει θεωρηθεί από 
το αρμόδιο όργανο προληπτικού ελέγχου του ΕΣ παραδί- 
δεται με ενάριθμο έντυπο σ’ αυτόν για την καταχώριση της 
ακυρώοεως στα τηρούμενα από αυτό βιβλία και μετά επι- 
στρέφεται στην υπηρεσία της Σχολής που το εξέδωσε. 

9. Τα ΧΕ καταχωρίζονται κατά Κωδικούς Αριθμούς Εξό¬ 
δων (ΚΑΕ) του προϋπολογισμού στο βιβλίο καταχωρίσεως 
ΧΕ. 

10. Κατά μήνα ουντάσσεται συγκεντρωτική κατάσταση 
δαπανών στην οποία αναγράφονται οι διάφορες δαπάνες, 
τα αντίστοιχα εντάλματα και τα ποσά. Η κατάσταση αυτή 
χρησιμεύει για τη σχετική εγγραφή στο ημερολόγιο. 

11. Την εξόφληση κάθε ΧΕ υποχρεούται η τράπεζα να 
αναγγείλει στη Σχολή. 

12. Η τράπεζα υποχρεούται στο τέλος κάθε μήνα και 
κάθε εξαμηνίας να αποστέλλει στη Σχολή αντίγραφο του 
τηρούμενου σ’αυτή ειδικού λογαριασμού και της κινήσεώς 
του κατά το εξάμηνο που έληξε. 

Προπληρωμές * 

16. Επιτρέπεται η έκδοση Χρηματικών Ενταλμάτων 
Προπληρωμής (ΧΕΠ) εις βάρος των εις τον προϋπολογι¬ 
σμό των εξόδων αναγραφόμενων πιστώσεων επ’ ονόματι 
οργάνου ή εκπαιδευτή ή υπαλλήλου της Σχολής κατόπιν 
πράξεως του Γ.Δ. μετά από εισήγηση του Προϊστάμενου 
της οικονομικής υπηρεσίας της Σχολής. Η πράξη ορίζει το 
ποσό του ΧΕΠ και την προθεσμία αποδόοεως λογαρια¬ 
σμού εφαρμοζόμενων κατά τα λοιπά αναλάγως των σχετι¬ 
κών περί λογιστικού των ν.π.δ.δ. διατάξεων. 

Λογαριασμοί 

17. Οι λογαριασμοί της Σχολής διακρίνονται στους απει- 
κονίζοντες την εκτέλεση του προϋπολογισμού και τους 
εκτός προϋπολογισμού λογαριασμούς, που απεικονίζουν 
τη λοιπή χρηματική διαχείριση. 

Λογιστικά Βιβλία 

18. Από την οικονομική-λογιστική υπηρεσία της Σχολής 
τηρούνται υποχρεωτικώς τα ακόλουθα λογιστικό βιβλία: α) 
Ημερόλογιο για την κατ’ αύξοντα αριθμό και χρονολογική 
τάξη καταχώριση των εκδιδόμενων χρηματικών ενταλμά¬ 
των, β) βιβλίο Επιταγών και εντολών μεταφοράς, γ) βιβλίο 
αναλαμβανόμενων υποχρεώσεων στο οποίο καταχωρίζο¬ 
νται σε ιδιαίτερες στήλες, κατά φορέα και κωδικό αριθμό, 
οι από τη Σχολή αναλαμβανόμενες υποχρεώσεις, δ) καθο¬ 
λικό στο οποίο καταχωρίζονται, κατά φορέα και κωδικό 
αριθμό εξόδου, τα εκδιδόμενα χρηματικά εντάλματα πλη¬ 
ρωμής, ε) βιβλίο υπολόγων χρηματικών ενταλμάτων προ¬ 
πληρωμής στο οποίο καταχωρίζονται καθ’ υπόλογο τα εκ- 
διδόμενα χρηματικά εντάλματα, στ) βιβλίο απογραφής της 
κινητής περιουσίας της Σχολής στο οποίο καταγράφεται 
το σχετικό υλικό, ζ) βιβλίο χορηγούμενων και αναλισκόμε¬ 


νων πιστώσεων κατά κεφάλαιο και άρθρο του προϋπολογι¬ 
σμού, η) βιβλίο παρακολουθήσεως πάγιας προκαταβολής, 
θ) μητρώο, στο οποίο εμφαίνεται αριθμητικώς καθ’ υπη¬ 
ρεσία και αρμοδιότητες το κάθε φύσεως, κατηγορίας και 
ιδιότητας προσωπικό, ι) κάθε άλλο βιβλίο του οποίου η τή¬ 
ρηση ήθελε κριθεί απαραίτητη. 

2. Τα βιβλία μονογράφονται και θεωρούνται από το Γ εν. 

Διευθυντή της Σχολής ή τον αναπληρωτή του. 

19.1. Διαχειριστής της Σχολής είναι η τράπεζα στην 
οποία ανατίθεται η διαχείρηση αυτή. 

2. Η τράπεζα μόλις παραλάβει το ΧΕ ή άλλο τίτλο πλη¬ 
ρωμής που εκδόθηκε από την οικονομική υπηρεσία οφεί¬ 
λει να εξετάσει εάν αυτά φέρουν τα από τους νόμους, δια¬ 
τάγματα και τον παρόντα κανονισμό οριζόμενα εξωτερικό 
στοιχεία. 

3. Κάθε τυχόν έλλειψη ή ανωμαλία εμφανιζόμενου προς 
πληρωμή ΧΕ ή τίτλου η Τράπεζα οφείλει να αναφέρει στον 
Προϊστάμενο της Οικονομικής Υπηρεσίας και το Γενικά 
Διευθυντή της Σχολής πριν από την εξόφλησή του. 

4. Τα αρμόδια όργανα της τράπεζας, μετά τη νομιμοποί¬ 
ηση των δικαιούχων, είτε δι* επιδείξεως της ταυτότητας, 
είτε δια της προσκομίσεως των κατά νόμων πιστοποιητι¬ 
κών και λοιπών εγγράφων, ενεργούν την εξόφληση των 
χρηματικών ενταλμάτων. Τα σχετικά δικαιολογητικά και οι 
εξοφλητικές αποδείξεις των δικαιούχων δεόντως χόρτα¬ 
ση μααμένες επιστρέφουν από την τράπεζα στη Σχολή. 

5. Δικαιολογητικά για την εις βάρος της Σχολής πλη¬ 
ρωμή, αποτελεί το ΧΕ με την αναγγελία περί χρεώσεως 
του λογαριασμού της Σχολής στην τράπεζα και εκτελέ- 
σεως κάθε εντολής πληρωμής των δικαιούχων καθώς και 
χαρτοσημάνσεως της πληρωμής, εφ' όσον τούτο απαιτεί¬ 
ται. 

6. Εφ’ όσον οι πληρωμές της Σχολής ενεργούνται με 
εντολές μεταφοράς, για την εξόφληση των ΧΕ δεν απαι¬ 
τείται η προσκόμιση δικαιολογητικών νομιμοποιήσεως, 
ούτε εξοφλητική απόδειξη του δικαιούχου, η δε απόδειξη 
εκτελέσεως της εντολής μεταφοράς ή χρεώσεως του λο¬ 
γαριασμού της Σχολής πιστώσει του δικαιούχου αποτελεί 
στην εν λόγω περίπτωση δικαιολογητικά της γενόμενης 
πληρωμής. Η εν λάγω απόδειξη της τράπεζας μαζί με την 
αίτηση του δικαιούχου περί μεταφοράς του προϊόντος του 
εντάλματος σε πίστωση τρεχούμενου λογαριασμού σε 
τράπεζα υποβάλλεται μαζί με τα λοιπά δικαιολογητικά του 
ΧΕ στα αρμόδια όργανα του ΕΣ κατά την υποβολή του ετή¬ 
σιου Απολογισμού της Σχολής. 

7. Οι επιταγές και οι εντολές μεταφοράς υπογράφονται 
από τα αρμόδια προς υπογραφή των ΧΕ όργανα. 

20.1. Η εξόφληση των ΧΕ ή άλλων τίτλων πληρωμής 
ενεργείται είτε με υπογραφή του δικαιούχου ή του νόμι¬ 
μου αντιπροσώπου του επί του σώματος του εξοφλούμε¬ 
νου τίτλου είτε με ιδιαίτερη εξοφλητική απόδειξη. Επί της 
εξοφλητικής αποδείξεως και παραπλεύρως της υπογρα¬ 
φής του δικαιούχου σημειώνονται τα στοιχεία της αστυνο¬ 
μικής ταυτότητας ή του κατά νόμον πιστοποιητικού ή εγ¬ 
γράφου που αποδεικνύει την ταυτότητα του εξοφλούντος, 
ως και η διεύθυνση της κατοικίας του και ο τυχόν αριθμός 
τηλεφώνου του. Σε περίπτωση διενέργειας πληρωμής 
οφειλών της Σχολής, με εντολή μεταφοράς, το αρμόδιο 
για την εξόφληση όργανο αναγράφει επί του εξοφλούμε¬ 
νου τίτλου, ότι αυτός εξοφλήθηκε με εντολή μεταφοράς 
και σημειώνει συγχρόνως τον αύξοντα αριθμό και την ημε¬ 
ρομηνία της καθώς και τον αριθμό της οικείας αποδείξεως 

της τράπεζας περί εκτελέσεως της εντολής μεταφοράς 
και θέτει την υπογραφή του. 

2. Η τράπεζα που ασκεί την ταμιακή διαχείριση της Σχο¬ 
λής αναγράψει τάαο επί του τηρούμενου σ' αυτή λογάρι¬ 
θμου της Σχολής, όσο και επί των αποστελλόμενων σ’ αυ¬ 
τήν αντιγράφων των λογαρισμών και των αναγγελιών χρε- 
ώσεως τούτων, τους αριθμούς των εξοφλούμενων επιτα¬ 
γών και εντολών μεταφοράς. 0 έλεγχος προς διαπίστωση 
της συμφωνίας αντιγράφων των λογαριασμών προς τις 
αντίστοιχες εγγραφές στο βιβλίο Ημερολογίου και στο βι¬ 
βλίο Επιταγών και Εντολών Μεταφοράς ενεργείται από 
υπάλληλο της οικονομικής υπηρεσίας της Σχολής, οριζό¬ 
μενο κάθε φορά από το Γεν. Δ/ντή της Σχολής, οπωσδή¬ 
ποτε όμως διάφορο προς εκείνο που τηρεί τα βιβλία Ημε¬ 
ρολογίου και Επιταγών και Εντολών Μεταφοράς. 

21. Η εξόφληση των ΧΕ ή άλλων τίτλων πληρωμής πρέ¬ 
πει να στηρίζεται σε πρωτότυπα δικαιολογητικά έγγραφα 
του αρμόδιου οργάνου, το οποίο ευθύνεται προσωπικώς 
έναντι της Σχολής για το νόμιμο και έγκυρο της εξοφλή- 
σεως του τίτλου πληρωμής. 

Τρόπος Αποδόοεως των υπέρ του Δημοσίου και Τρίτων 
κρατήσεων 

22.1. Οι επί των ΧΕ αναγραφόμενες κρατήσεις πληρώ¬ 
νονται με επιταγές ή εντολές μεταφοράς, 

2. Μέσα στο πρώτο δεκαπενθήμερο κάθε μήνα, εφ’ 
όσον για το χρονικό τούτο όριο δεν ορίζεται διαφορετικά 
από τις κείμενες διατάξεις, η Σχολή υποχρεούται να προ¬ 
βαίνει στην απόδοση των υπέρ του Δημοσίου και Τρίτων 
κρατήσεων επί των ΧΕ που εξοφλήθηκαν ή εκδόθηκαν 
κατά τον προηγούμενο μήνα, όσων μεν αφορούν το Δημό¬ 
σιο με επιταγή εκδιδάμενη σε διαταγή της αρμόδιας ΔΟΥ, 
όσων δε αφορούν τρίτους, είτε με επιταγή εκδιδόμενη σε 
διαταγή τράπεζας ή άλλου πιστωτικού οργανισμού, είτε με 
εντολή μεταφοράς. 

3. Οι εκδιδόμενες σε διαταγή ΔΟΥ επιταγές γίνονται 
δεκτές από αυτές, ανεξαρτήτως ποσού έναντι εκδόσεως 
τριπλοτύπου εισπρόξεως, το οποίο αποστέλλεται από αυ¬ 
τές στη Σχολή. Εξαιρετικά, όσον αφορά τις υπέρ ΙΚΑ κρα¬ 
τήσεις (εργοδότη και ασφαλισμένου) εκδίδονται επιταγές, 
σε διαταγή υπαλλήλου της Σχολής για την, βάσει των αντι- 
στοιχουσών σε κάθε ΧΕ κρατήσεων, αγορά και επικόλ¬ 
ληση ενσήμων ΙΚΑ επί των βιβλιαρίων των μισθωτών κ.λπ. 

4. Το αρμόδιο όργανο της Σχολής κατά την εξόφληση 
των ΧΕ, προβαίνει με χρέωση του προϋπολογισμού των 
εξόδων υπό τον οικείο κωδικό αριθμό και για το συνολικό 
ποσό του ΧΕ σε πίστωση: α)του τηρούμενου στην τράπεζα 
λογαριασμού ταμειακής διαχειρίσεως για το καθαρό στο 
δικαιούχο ποσό για το οποίο εκδόθηκε η σχετική επιταγή 
πληρωμής ή εντολή μεταφοράς και β)του τρεχούμενου 
εκτός προϋπολογισμού λογαριασμού «Αποδοτέες κρατή¬ 
σεις», τηρούμενου κατά δικαιούχο για τις επί του εντάλμα¬ 
τος αναγραφόμενες κρατήσεις υπέρ δημοσίου και τρίτων. 
Ο τρεχούμενος αυτός λογαριασμός τακτοποιείται με την 
έκδοση, κατά τα οριζόμενα στην παρ. 2 του παρόντος άρ¬ 
θρου, της σχετικής με τις κρατήσεις επιταγής με αντί¬ 
στοιχη πίστωση του λογαριασμού ταμιακής διαχειρίσεως 
στην τράπεζα. 

5. Κάθε εγγραφή ποσού σε πίστωση των τρεχούμενων 
λογαρισμών »Αποδοτέες κρατήσεις» πραγματοποιείται με 
την έκδοση των προβλεπόμενων από τις κείμενες διατά¬ 
ξεις παραστατικών εισπρόξεως επί των οποίων θα ανα¬ 
γράφεται ότι εκδίδεται σε πίστωση του οικείου λογαρια¬ 


σμού αποδοτέων κρατήσεων καθώς και ο οικείος αριθμός 
ΧΕ. 

6. Το αρμόδιο όργανο της Σχολής καταχωρίζει στις κα¬ 
ταστάσεις των κρατήσεων τις αναλογούσες κρατήσεις 
υπέρ του δημοσίου και τρίτων, για κάθε χρηματικό 
ένταλμα που έχει εξοφληθεί κατά τη διάρκεια του μήνα. 
Αντίγραφα των καταστάσεων διαβιβάζονται μόνο στους 
δικαιούχους τρίτους προς ενημέρωσή τους, με μνεία στο 
διαβιβαστικό έγγραφο και του αριθμού της οικείας επιτα¬ 
γής πληρωμής ή εντολής μεταφοράς. 

Πάγια προκαταβολή 

23.1. Για την αντιμετώπιση των δαπανών λειτουργίας 
του Ταμείου της Σχολής μπορεί να συσταθεί πάγια προκα¬ 
ταβολή, σύμφωνα με τις διατάξεις του λογιστικού των 
ν.π.δ.δ. 

2. Με απόφαση του Γ εν. Δ/ντή της Σχολής καθορίζεται 
ως Διαχειριστής της πάγιας προκαταβολής ένας από τους 
μόνιμους υπαλλήλους της Σχολής ή σε περίπτωση ελλεί- 
ψεως ή κωλύματος αυτών, άλλος μόνιμος δημόσιος υπάλ¬ 
ληλος, μετά από έγκριση του Προϊσταμένου της υπηρε¬ 
σίας στην οποία ανήκει. 

3. Το ως πάγια προκαταβολή οριζόμενο ποσό μεταφέ- 
ρεται με εντολή πληρωμής, κατά τις διατάξεις του παρό¬ 
ντος σε ιδιαίτερο τρεχούμενο λογαριασμό στην τράπεζα 
κατά τα οριζόμενα με απόφαση του ΓΔ της Σχολής, υπό 
τον τίτλο «Πάγια Προκαταβολή Εθνικής Σχολής Δικα¬ 
στών». Ο λογαριασμός αυτός πιστώνεται με το ποσό της 
χορηγηθείσας πάγιας προκαταβολής και με τα ποσά τα 
αποδιδόμενα προς αποκατάσταση των αντλούμενων από 
αυτήν κονδυλίων και χρεώνεται αντίστοιχα με τα αναλαμ¬ 
βανόμενα από αυτήν ποσά. 

4. Για την απόδοση στην πάγια προκαταβολή των ποσών 
που καταβάλλονται από τον διαχειριστή εκδίδονται χρημα¬ 
τικά εντάλματα επ’ σνόματί του και υπό την ιδιότητά του 
αυτή. Τα ποσά των εν λόγω ενταλμάτων κατατίθενται στον 
κατά την προηγούμενη παράγραφο τρεχούμενο λογαρια¬ 
σμό. 

5. Από τον άνω λογαριασμό ο Διαχειριστής μπορεί να 
αποσύρει ποσό μέχρι διακόσιες χιλιάδες (200.0100) δραχ¬ 
μές. Για μεγαλύτερο ποσό απαιτείται εντολή του Γεν. Δ/ 
ντή της Σχολής. 

6. Από την πάγια προκαταβολή καταβάλλονται: 

α) Μικροδαπάνες λειτουργίας της Σχολής και 

β) Κάθε άλλη δαπάνη, την οποία ο Γ ενικός Διευθυντής 
της Σχολής ειδικώς ήθελε αποφασίσει να καταβληθεί από 
την πάγια προκαταβολή. 

7. Η πληρωμή από την πάγια προκαταβολή δαπανών 
στους δικαιούχους ενεργείται βάσει δικαιολογητικών εγ¬ 
γράφων, απά τα οποία αποδεικνΐιεται ότι κατά την εκτέ¬ 
λεση της δαπάνης τηρήθηκαν οι οικείες διατάξεις περί νο¬ 
μιμότητας, δικαιολογήσεως και τρόπου ενέργειας των δα¬ 
πανών. 

8. Ο Διαχειριστής της πάγιας προκαταβολής μετά την 
πληρωμή υποβάλλει στην οικονομική υπηρεσία της Σχο¬ 
λής, επί αποδείξει παραλαβής, την εξοφλητική του δι¬ 
καιούχου απόδειξη. Βάσει αυτής και των απαιτούμενων 
κατά νόμο δικαιολογητικών, νομίμως χαρτοσημασμένων, 
εκδίδεται χρηματικά ένταλμα εις βάρος της οικείας πιστώ- 
σεως κατά τις κείμενες διατάξεις, στο όνομα του Διαχειρι¬ 
στή της πάγιας προκαταβολής υπό την ιδιότητα του αυτή. 

9. Η κατά την προηγούμενη παράγραφο απόδειξη της 

οικονομικής υπηρεσίας της Σχολής διατηρείται από το 
Διαχειριστή μέχρις εξοφλήσεως του δικαιούχου ως αντί¬ 
τιμο, οπότε και ακυρώνεται. 

10. Ο Διαχειριστής της πάγιας προκαταβολής τηρεί βι¬ 
βλίο στο οποίο καταχωρίζει όλες τις πληρωμές από την 
πάγια προκαταβολή, τα αποδιδόμενα σ’ αυτή ποσά, τις 
αναλήψεις, τις καταθέσεις και κάθε σχετική κίνηση. Αυ¬ 
τός υπέχει ευθύνη κατά τη διαχείριση της πάγιας προκα¬ 
ταβολής σύμφωνα με τις σχετικές διατάξεις «περί ευθύ¬ 
νης Δημοσίων Υπολόγων». 

11.0 Προϊστάμενος της οικονομικής υπηρεσίας της 
Σχολής οφείλει να ενεργεί τακτικό έλεγχο της Διαχειρί- 
σεως της πάγιας προκαταβολής και υποβάλλει έγγραφη 
αναφορά στο Γεν. Δ/ντή. 

12. Κατά τα λοιπά εφαρμόζονται οι περί «παγίων προκα¬ 
ταβολών» διατάξεις του λογιστικού των ν.π.δ.δ. 

Προϋπολογισμός - Ισολογισμός - Απολογισμός 

24. Ο προϋπολογισμός ο ετήσιος απολογισμός της δια- 
χειρίσεως και ο ετήσιος ισολογισμός για κάθε οικονομικό 
έτος καταρτίζονται από την οικονομική υπηρεσία της Σχο¬ 
λής, υπογράφονται από τον Προϊστάμενο αυτής και εγκρί- 
νονται σύμφωνα με τις διατάξεις του ν. 2236/1994 και του 
λογιστικού των ν.π.δ.δ., όπως κάθε φορά ισχύουν. 0 ετή¬ 
σιος ισολογισμός συνοδεύεται και από λεπτομερή έκθεση 
του Γ εν. Δ/ντή αυτής για τη διαχείριση και την οικονομική 
απόδοση της Σχολής κατά το οικονομικό έτος που διέρ- 
ρευσε καθώς και για τις προβλέψεις για το μέλλον. Αμέ¬ 
σως μετά από την έγκριση αυτών υποβάλλονται μαζί με τις 
τυχόν γενόμενες παρατηρήσεις του ΔΣ της Σχολής από 
τον Πρόεδρο του ΔΣ αυτής στα αρμόδια για την έγκριση 
του προϋπολογισμού όργανα και το Ελεγκτικό Συνέδριο, 
μέσα στις προβλεπόμενες από τις κάθε φορά ισχύουσες 
διατάξεις του λογιστικού των ν.π.δ.δ. προθεσμίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1995 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΓΙΟΝΗΣ 

-►- 

Αριθ. ΥΠΠ0/ΑΡΧ/Α1/Φ 24/6491/318 {2) 

Καθορισμός ζώνης Α προστασίας του αρχαιολογικού χώ¬ 
ρου «Καρούμες - Χοχλακιές» κοιν. Ζάκρου Ν. Λασιθίου 
και χρήσεων γης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/ 49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. ΤοΝ. 1892/90 (ΦΕΚ 101/Α/31.7.90), Κεφ. ΙΔ’, Άρ¬ 
θρο 91 «Ρυθμίσεις αρμοδιότητας του Υπουργείου Πολιτι¬ 
σμού». 

5. Τις διατάξεις του Ν. 1127/81 «Περί κυρώσεως της 
εις Λονδίνον. την 8η Μαΐου 1969 υπογραφείσης Ευρωπαϊ¬ 
κής Συμβάσεως δια την προστασίαν της αρχαιολογικής 
κληρονομιάς» (ΦΕΚ Α/32). 


6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου όπως διατυπώθηκε στην αρ. 21/ 
28.6.94 συνεδρία του, αποφασίζουμε: 

Για την αποτελεσματικότερη προστασία και ανάδειξη 
του σημαντικότατου αρχαιολογικού χώρου Καρούμες - 
Χοχλακιές Ν. Λασιθίου και της φυσιογνωμίας του, καθορί¬ 
ζεται στο σύνολο της ελεγχόμενης από πλευράς αρχαιο¬ 
λογικού Νόμου περιοχής (όπου περιλαμβάνονται τα ερεί¬ 
πια πρωτομινωικού και μινωϊκοΰ οικισμού στο ύψωμα Κά- 
στελλα, διάσπαρτα «φυλάκια», τμήματα του μινωικού αμυ¬ 
ντικού συστήματος, σημαντικός παράκτιος οικισμός ΥΜΙΙΙ 
περιόδου στο βραχίονα Λυγαρά, μινωικό λατομείο, μινωι- 
κός δρόμος, οι δύο σπηλιές «Σπηλιάρα» και «Κατωφϊδι», οι 
σπηλιές στο φαράγγι των «Χοχλακιών», η μινωική έπαυλη 
(στο κτήμα Καλομοιράκη) και ο μιν&χκός οικιομός στη 
θέση Βασιλάνη Κεφάλι περιοχής Χοχλακιών καθώς και τα 
διάσπαρτα οικοδομικά λείψανα από της νεολιθικής μέχρι 
της ελληνιστικής - ρωμαϊκής περιόδου σε όλο το χώρο του 
όρμου των Κάρο υμών (-από το Μαυρομούρι έως το φα¬ 
ράγγι του Φαρμακάρη-) ζώνη Α προστασίας ως εξής: 

Καθορίζεται ως αδόμητη Ζώνη Α απόλυτης προστασίας 
του αρχαιολογικού χώρου «Καρούμες - Χοχλακιές» η πε¬ 
ριοχή, η οποία, στο απόσπασμα χάρτη, που συνοδεύει την 
παρούσα Απόφαση, περικλείεται από τη γραμμή, που 
ενώνει τα σημεία 1-2-3-4-5-6-7-8-9-10-11-12 
-13-14-15-16-17-18-19-20-21-22-23-24-25 
-26-27-28-29-30-31 -32-33-34-35-36-37-38 
-39-40-41-42-43-44-45-46-47-48-49-50-51 

- 52 - 53 - 54 - 55 - 56 - 57 - 58 - 59 - 60 - 61 - 62 - 83 - 64 

- 65 - 66 - 67 - 68 - 69 - 70 - 71 - 72 - ακτογραμμή -1. 

Τα παραπάνω σημεία αντιστοιχούν σε ζεύγη συντεταγ¬ 
μένων, που δηλώνονται στον πίνακα, που συνοδεύει επί¬ 
σης την παρούσα Απόφαση. 

Στην παραπάνω οριοθετσύμενη Ζώνη Α απόλυτης προ¬ 
στασίας του κυρίως Αρχαιολογικού Χώρου, καθορίζονται 
οι εξής χρήσεις γης: 

Απαγορεύονται οποιαδήποτε αλλοίωση του εδάφους, η 
δόμηση, καθώς και οποιαδήποτε κατασκευή (π.χ. αποθή¬ 
κες, γεωργικές εγκαταστάσεις κ.λπ4 για την οποία απαι¬ 
τείται άδεια'της αρμόδιας πολεοδομικής αρχής. Επιτρέ¬ 
πονται μόνο οι ανοιχτές, με αβαθή άροση, καλλιέργειες 
και τα απλά (με δίκτυο) επιφανειακά έργα άρδευσης, κα¬ 
θώς και η βοσκή. Ειδικά για την περιοχή Χοχλακιές επιτρέ¬ 
πεται η μέχρι σήμερα εφαρμοζόμενη καλλιέργεια της 
εληάς και της αμπέλου. 

Οι προαναφερόμενες δραστηριότητες επιτρέπονται 
μόνο εφόσον έχουν την προηγούμενη έγκριση και επί¬ 
βλεψη της αρμόδιας ΚΔ’ Εφορείας Πρόίστ. και Κλασ. Αρχ/ 
των Αγ. Νικολάου, για την προστασία των περιλαμβανομέ- 
νων στην παραπάνω οριοθετσύμενη περιοχή αρχαιοτήτων 
σύμφωνα με τις διατάξεις του Κ.Ν. 5351 /32 «περί Αρχαιο¬ 
τήτων». 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Φεβρουάριου 1995 

Ο ΥΠΟΥΡΓΟΙ 

θ. ΜΙ ΚΡΟΥΤΠΚΟΣ 

